S-482/2014

Mál þetta, sem var dómtekið 5. þ.m., er höfðað með ákæru lögreglustjórans á höfuðborgarsvæðinu, útgefinni 16. september 2014, á hendur J-kk-þgf E-kk-þgf K-kk-þgf, kt. 000000-0000, Háholti 5 í Hafnarfirði.

Í ákæru eru ákærða gefin að sök „eftirtalin brot:

I

[Fíkniefnalagabrot], með því að hafa, þriðjudaginn 29. október 2013, að Háholti 5 í Hafnarfirði, haft í vörslum sínum 448,04 g af maríhúana.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II

[Vopnalagabrot], með því að hafa, á sama stað og tíma og ofan greinir átt og haft í vörslum sínum handjárn, sem fundust við leit lögreglu.

Telst þetta varða við 4. mgr. 30. gr., sbr. 1. mgr. 36. gr. vopnlaga nr. 16/1998.

III

[Fíkniefnalagabrot], með því að hafa, föstudaginn 25. apríl 2014, að Háholti 5 í Hafnarfirði, haft í vörslum sínum 1.796,81 g af kannabislaufum.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er gerð krafa um upptöku á 448,04 g af maríhúana og 1.796,81 g af kannabislaufum, sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, og handjárnum, sbr. 1. mgr. 37. gr. vopnalaga nr. 16/1998 krafist upptöku á ofangreindum handjárnum. Þá er þess krafist að gerðir verði upptækir 5 millilítrar af lyfinu adrenalin mylan og 8,00 millilítrar af morfíni, sem hald var lagt á í húsleit hjá ákærða, samkvæmt 2. mgr. 68. gr. lyfsölulaga nr. 30/1963 og 4. mgr. 48. gr. lyfjalaga nr. 93/1994.

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Sakaferill ákærða hefur ekki þýðingu við ákvörðun refsingar hans.

Refsing ákærða samkvæmt 1. mgr. 5. gr. laga nr. 65/1974 og 1. mgr. 36. gr. laga nr. 16/1998 þykir með hliðsjón af 77. gr. almennra hegningarlaga nr. 1971940 hæfilega ákveðin fangelsi í 5 mánuði. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði hefur fallist á kröfu ákæruvalds um upptöku og er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, J-kk-nf E-kk-nf K-kk-nf, sæti fangelsi í 5 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 448,04 g af maríhúana, 1.796,81 g af kannabislaufum, handjárnum, 5 millilítrum af lyfinu adrenalin mylan og 8 millilítrum af morfíni.

Ákærði greiði 179.964 krónur í sakarkostnað, þar með talda þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 87.850 krónur.

Þ-kk-nf I-kk-nf N-kk-nf